Ren: Zgjidhja e statusit të Kosovës kërkon nisma konkrete dhe dëshirën për kompromis
Komisioneri i BE-së tha se zgjatja e statusit të Kosovës nuk ndihmon askënd
Komisioneri i Bashkimit Evropian për Zgjerimin, Oli Ren, tha se e ardhmja e Kosovës është e lidhur me atë të Serbisë. Gjatë një vizite në Uashington, zyrtari i lartë i BE-së u bëri thirrje të dy palëve t’u japin fund shtyrjeve për një marrëveshje përfundimtare mbi statusin e Kosovës dhe të ecin përpara për një të ardhme më të mirë. Deri tani, muaj të tërë bisedimesh nuk kanë mundur të afrojnë Prishtinën që këmbëngul për pavarësi dhe Beogradin, që dëshiron ta mbajë Kosovën si pjesë zyrtare të Serbisë. Raundi i tanishëm i bisedimeve mbi të ardhmen e statusit të Kosovës përfundon më 10 dhjetor. Ndërkohë, Komisioneri i Bashkimit Evropian për Zgjerimin, Oli Ren i tha Zërit të Amerikës se Kosova dhe Serbia do të jenë të lidhura në të ardhmen. Por 27 vendet anëtare të Bashkimit Evropian nuk janë të bashkuara për mënyrën se si duhet të veprojnë lidhur me çështjen e pavarësinë së Kosovës, në qoftë se ajo arrihet pa një miratim zyrtar të OKB-së. Shtetet e Bashkuara mbështesin pavarësinë e Kosovës, ndërsa Rusia kërcënon t’i verë veton çdo rezolute të Këshillit të Sigurimit, që nuk pranohet nga Beogradi. Komisioneri Ren tha se Bashkimi Evropian preferon një zgjidhje nëpërmjet negociatave dhe jo veprime të njëanshmme. Por çfarë do të ndodhë në qoftë se Prishtina dhe Beogradi përsëri nuk arrijnë një marrëveshje? Tre ndërmjetësit ndërkombëtarë vunë në dukje se ekziston ‘një frymë pozitive’ midis negociatorëve serbë dhe shqiptarë. Por zoti Ren thotë se një zgjidhje e qartë kërkon propozime konkrete dhe dëshirën për kompromis. tha zoti Ren. Grupi i Kontaktit për Kosovën u takua dje në New York, për të vlerësuar përparimin drejt një zgjidhjeje përfundimtare të statusit të Kosovës. Zoti Ren i bëri thirrje Rusisë të jetë pjesë e zgjidhjes. - tha Komisioneri i Bashkimit Evropian për Zgjerimin, Oli Ren. //lk